text: Væresteder i Kolding holdes i live
  12 september 2013 kl. 11.04
  Et enigt byråd har indgået forlig om Kolding Kommunens budget for 2014. 
  Der er afsat 10 millioner kroner.ekstra til folkeskolerne og det holder også kommunens væresteder i live.
  - Der har været et oprigtigt ønske om i fællesskab at løse de udfordringer, vi står overfor. Det har ikke været en kampplads, hvor der er der er gået valg i budgetforhandlingerne, og det er jeg glad for, fastslog borgmester Jørn Pedersen ved præsentationen.
  Der er afsat 10 miolillioner kroner ekstra til folkeskolerne for at afbøde folkeskolereformen - og heraf øremærkess tre millioner til bevarelse af værestederne for børn efter skoletid.
  Forliget tager udgangspunkt i forslaget fra kommunens direktion, men en række af de foreslåede besparelser på hjemmehjælp og væresteder er trukket tilbage.
  Kommunens embedsmænd havde foreslået at nedlægge fritidsordningen for børn mellem 10 og 14 år og spare 4,8 millioner kroner ved at lukke stederne.
  Nu holdes ordningen i live med tre millioner kroner og skal tænkes ind i udmøntningen af folkeskolereformen.
  